stanford-oval/wikipedia huggingface dataset:
מבצע איקרוס
רקע

במהלך מלחמת העולם הראשונה דנמרק הייתה מדינה נייטרלית, ואיסלנד, שהייתה מדינת חסות של ממלכת דנמרק, גם לא לקחה חלק במלחמת העולם הראשונה.
בנספר דיונים לפני תחילת מלחמת העולם השנייה עלה הרעיון של פלישה גרמנית לאיסלנד. עם זאת, הסיכוי להצלחה בהינתן בעליונות הימית הצרפתית-הבריטית בים הצפוני הוביל לכך שההיתכנות לביצוע הפלישה היא נמוכה. זמן קצר לאחר תחילת מלחמת העולם השנייה ב-1939, החלו דיונים נוספים בנוגע לאינטרסים הגרמנים באיסלנד וברצון לפלוש לאי. על פי עדות שנתן ולטר ורלימונט לאחר המלחמה, מטרת הגרמנים הייתה לבנות לאחר הפלישה בסיס לצוללות שיפעלו באוקיינוס האטלנטי לאחר כיבוש האי..
ב-9 באפריל 1940 פתחו הכוחות הגרמניים במבצע וסריבונג, בו פלשו לדנמרק ונורווגיה. מטרופולין דנמרק נכבשה במהירות ונכנעה באותו יום לאחר שש שעות של לחימה, בעוד שהנורווגים ובעלות הברית הצליחו לשרוד את יוני 1940, אז נכנעו לכוחות הכיבוש הנאצים. ב-13 באפריל, תוך כדי הלחימה בנוורוגיה, כבשו הגרמנים את איי פארו (שאז היו שטח אוטונומי תחת ממלכת דנמרק) ב"מבצע לנטיין". במאי 1940, הציעו בעלות הברית לאיסלנד להצטרף לברית בתמורה להבטחה להגן על האי, אך איסלנד סירבה והבריטים החלו במבצע קלשון לכיבוש האי. כשנודע לקנצלר גרמניה, אדולף היטלר על הכיבוש הבריטי של איסלנד ולאחר שהסתיימה המערכה על נרוויק (שנחשבת לאחרונה במערכות הכיבוש של גרמניה הנאצית בנורווגיה), הורה היטלר על קידום תוכנית פלישה לאיסלנד בשם "מבצע איקרוס".
תוכנית גרמנית > הפלישה הימית

תוכנית הפלישה הימית לאיסלנד כללה שימוש בספינות ברמן, שנחשבות למהירות במיוחד והיו מסוגלות לעבור במהירות את המעבר מטרומסה בנורווגיה הכבושה ועד לאיסלנד וזאת תוך פחות משלושה ימים. צי הפלישה תוכנן להיות מלווה על ידי קבוצת ספינות קרב הכוללות בין היתר את סיירות המערכה שרנהורסט וגנייזנאו. עם זאת, הספינה שרנהורסט יצא מכלל שירות למספר חודשים לאחר שנפגעה מטורפדו במבצע יונו. גם גנייזנאו נפגעה קשות מטורפדו שנורה על ידי צוללת בריטית, ונזקקה לתיקונים ארוכים, שנמשכו עד סוף שנת 1940. בעקבות ריתחוק הספינות ואי-היכולת להשתמש בהם, הגרמנים יכלו להשתמש רק בשייטת אחת וארבע משחתות לביצוע הפעולה.
תוכנית גרמנית > נחיתה אווירית

הגרמנים תכננו שבפלישה האווירית ייקחו חלק כ-5,000 חיילים ממדיוויזיית ההרים השנייה. קבוצת קרב זו כבר פעלה ושירתה בטרומסו. על פי תוכנית המבצע, הכוח היה אמור לכלול בין היתר גדוד לוחמים אמפיבים, מספר סוללות ארטילריה חופית וגדוד נ"מ. כוח הפלישה היה אמור להיות בפיקודו של גנרל לוטננט ארווין אנגלברכט שהיה מפקד הדיוויזיה ה-163.
החיילים היו אמורים לנחות באקוריירי שבצפון האי ובבירה רייקיאוויק במערב האי. אתרי נחיתה פוטנציאליים אחרים היו סייד'יספיורד'ור במזרח האי. הכוחות היו מצוידים היטב, כך שניתן היה לכבוש את האי במהירות באמצעות רשת הכבישים של האי. התוכנית הגרמנית חזתה את הכיבוש המוחלט של האי, לצד ההכרעה של חיל המצב הבריטי שלו תוך עד ארבעה ימים מתחילת הפלישה ההערכה של צוות הצי הגרמני הייתה שהזמן הטוב ביותר להשיק את הפלישה היה לאחר ספטמבר 1940, כאשר הלילות התארכו והקלו על היכולת לבצע את פעולות התכנון לפלישה בחשאיות.
אחרית דבר

לא אנשי הקריגסמרינה ולא אנשי הלופטוואפה התלהבו ממבצע איקרוס. אדמירל אריך רדר, שהיה מפקד הקריגסמרינה אמנם הכיר בצורך האסטרטגי של כיבוש איסלנד, דבר שלדבריו אכן יוביל לשבירת המצור הבריטי על הים הצפוני והאוקיינוס האטלנטי, מצור שלדעתו היווה "איום מתמשך ובלתי נסבל על בטיחות גרמניה" אך במקביל ראה בתוכנית "מסוכנת ביותר בהתחשב בחוסר האפשרות של אספקה רציפה עבור כוח הפלישה" וטען כי הדבר ידרוש תשומת לב ייחודית ומיוחדת מהקריגסמרינה. בנוסף לכך, לדברי מפקד הלופטוואפה, הרמן גרינג, היכולת האווירית של גרמניה מוגבלת מאוד באיסלנד ופלישה באמצעות שימוש בכוחות חיל האוויר תיאפשר רק במידה ויוקמו באי מסלולי נחיתה והמראה (מסלולים שלא היו קיימים בעת תכנון המבצע).
בפגישה עם היטלר ב-20 ביוני 1940, ההערכה הפסימית של רדר לגבי היתכנות התוכנית הובילה לביטולה. עם זאת, היטלר חזר על רעיון הפלישה לאיסלנד ב-1942 והגיב בזעם כאשר התגלה כי בעלות הברית בנו בסיסים אווירים באי לאחר שהובטח לו שזה לא אפשרי. היטלר הציע לפרוס כוחות מיוחדים כדי לפשוט על האי, אם כי רעיון זה לא יצא לפועל ונשכח בשנית.
הערות שוליים

↑  Herz, Norman (2004). Operation Alacrity : The Azores and the War in the Atlantic (1. print. ed.). Annapolis, Md.: Naval Institute Press. p. 27. ISBN 1591143640.
↑  "Hverjar voru áætlanir Þjóðverja um að ráðast inn í Ísland í seinni heimsstyrjöldinni?". נבדק ב-2015-09-24.
↑  Gemzell, Carl-Axel (1965). Raeder, Hitler und Skandinavien. Der Kampf um einen maritimen Operationsplan. Lund (Sweden): Verlag CWK Gleerup. p. 141.
1 2 3 4  Claasen, Adam R.A. (2001). Hitler's Northern War. University Press of Kansas. pp. 144–145. ISBN 9780700610501. נבדק ב-27 באפריל 2023. {{cite book}}:  (עזרה)
1 2  Sæland, Skúli (30 ביוני 2005). "Hverjar voru áætlanir Þjóðverja um að ráðast inn í Ísland í seinni heimsstyrjöldinni?". נבדק ב-2015-09-24. {{cite web}}:  (עזרה)
↑  Schuster, Carl O. (2015).  Zabecki, David T. (ed.). World War II in Europe: An Encyclopaedia. Taylor & Francis. pp. 1538–1539. ISBN 9781135812492. נבדק ב-26 באפריל 2023. {{cite book}}:  (עזרה)
1 2  Schuster, Carl O. (במאי–ביוני 1993). "Operation Ikarus". Command Magazine. No. 22. XTR Publishing. pp. 62–63. נבדק ב-26 באפריל 2023. {{cite news}}:  (עזרה)
↑  Kerrigan, Michael (2011). World War II plans that never happened 1939-45. Amber Books. pp. 26–27. ISBN 9781907446641. נבדק ב-26 באפריל 2023. {{cite book}}:  (עזרה)
↑  Ziemke, Earl F. (1959). German Northern Theater of Operations, 1940-1945. Department of the Army. p. 108.
| זירות ומערכות במלחמת העולם השנייה |
| --- | --- | --- |
| הזירה האירופית | המערכה בפולין • מתקפת הסאר • המלחמה המדומה • המערכה בנורווגיה • המערכה על צרפת ועל ארצות השפלה • הקרב על בריטניה • המערכה בבלקן • מבצע ברברוסה • החזית המזרחית • הזירה האיטלקית • החזית המערבית |  |
| המערכה באסיה ובאוקיינוס השקט | מלחמת סין–יפן השנייה • המערכה באוקיינוס השקט • המערכה בדרום מערב האוקיינוס השקט • הזירה הדרום-מזרח אסייתית • מבצע סערת אוגוסט |  |
| הים התיכון, המזרח התיכון וצפון אפריקה | הקרב על הים התיכון • המערכה בצפון אפריקה • המערכה במזרח התיכון • המערכה במזרח אפריקה • המלחמה האנגלו–עיראקית • הפלישה הבריטית-סובייטית לאיראן |  |
| זירות ומערכות אחרות | המערכה באוקיינוס האטלנטי |  |
| מערכות שלא יצאו אל הפועל | מבצע טננבאום: כוונות לכיבוש שווייץ וליכטנשטיין • מבצע ארי-הים: כוונות לכיבוש בריטניה • מבצע איקרוס: כוונות לכיבוש איסלנד • כוונות לכיבוש היישוב היהודי בארץ ישראל (התוכנית לארץ ישראל שלאחר כיבוש • תוכנית המבצר האחרון) • מבצע גרין: כוונות לכיבוש אירלנד • מבצע הרקולס: כוונות לכיבוש מלטה • מבצע פליקס: כוונות לכיבוש ספרד וגיברלטר • מבצע נפילה: כוונות לכיבוש יפן |  |
אופל: סיפורו של כריסטיאן

| --- | --- |

 מידע כללי
 מאת:  אי. אל. ג'יימס
 שפת המקור:  אנגלית
 סוגה:  רומן אירוטי 
 מקום התרחשות:  ארצות הברית ארצות הברית
 הוצאה
 הוצאה בשפת המקור:  Vintage
 תאריך הוצאה:  28 בנובמבר 2017 
 הוצאה בעברית
 הוצאה:  ידיעות ספרים
 תאריך:  2018
 תרגום:  חניתה יקיר
 סדרה
 סדרת ספרים:  חמישים גוונים
 ספר קודם:  GREY: סיפורו של כריסטיאן
 הספר הבא:  שחרור: סיפורו של כריסטיאן
 
אופל: סיפורו של כריסטיאן הוא ספר החמישי בסדרת חמישים גוונים והשני בסדרת סיפורו של כריסטיאן.
מידע כללי

הספר עוקב אחר עלילת הספר חמישים גוונים של אופל אך מנקודת מבטו של כריסטיאן.
בספטמבר 2016 הודיעה אי. אל. ג'יימס כי היא כותבת את הספר. הוא יצא לאור ב-28 בנובמבר 2017 בהוצאת Vintage.
המהדורה העברית של הספר יצאה לאור בשנת 2018 בהוצאת ידיעות ספרים, בתרגומה של חניתה יקיר.
ראו גם

חמישים גוונים של אופל
חמישים גוונים של אופל (סרט)
הערות שוליים

↑  אי. אל. ג'יימס, Good morning, all, www.facebook.com, ‏10 בספטמבר 2016
↑  נוריתה - מבט אל ספרים וסדרות בגובה העיניים, אופל, ‏25/01/2018
| "חמישים גוונים" מאת אי>  אל. ג'יימס |
| --- | --- | --- |
| ספרים | חמישים גוונים של אפור (2011) • חמישים גוונים של אופל (2012) • חמישים גוונים של שחרור (2012) |  |
| ספרי המשך | GREY: סיפורו של כריסטיאן • אופל: סיפורו של כריסטיאן • שחרור: סיפורו של כריסטיאן |  |
| סרטים | חמישים גוונים של אפור (2015) • חמישים גוונים של אופל (2017) • חמישים גוונים של שחרור (2018) |  |
ניל שובין

| --- | --- |

 לידה:  22 בדצמבר 1960 (בן 63) פילדלפיה, ארצות הברית 
 ענף מדעי:  פלאונטולוגיה 
 מקום לימודים:  אוניברסיטת הרווארד  אוניברסיטת קולגייט  אוניברסיטת קליפורניה בברקלי  אוניברסיטת קולומביה  תיכון לוור מריון 
 מוסדות:  אוניברסיטת שיקגו 
 פרסים והוקרה:  מלגת גוגנהיים  עמית באגודה האמריקאית לקידום המדע  עמית האקדמיה האמריקאית לאמנויות ולמדעים 
 אתר רשמי
 
ניל שובין (נולד ב-22 בדצמבר 1960) הוא פליאונטולוג, ביולוג אבולוציוני וסופר מדע פופולרי אמריקאי. הוא פרופסור לביולוגיה ואנטומיה של אורגניזמים, דיקן חבר לביולוגיה ואנטומיה של אורגניזמים ופרופסור בוועדה לביולוגיה אבולוציונית באוניברסיטת שיקגו יחד עם היותו ראש מכללה במוזיאון פילד להיסטוריה של הטבע. הוא ידוע בעיקר בזכות הגילוי המשותף של Tiktaalik roseae יחד עם טד דייסלר ופאריש ג'נקינס, וכן בזכות ספרו "הדג שבתוכנו".
הערות שוליים

↑  דף מרצה באוניברסיטת שיקגו
IMSI

IMSI (ראשי תיבות באנגלית של: International Mobile Subscriber Identity) מבוטא "אִימְזִי" הוא מספר המזהה באופן ייחודי כל משתמש ברשת סלולרית. הוא מאוחסן כשדה 64-ביט ונשלח על ידי המכשיר הנייד לרשת. הוא משמש גם לרכישת פרטים אחרים של הנייד ב HLR (רישום מיקום) או כפי שהועתקו מקומית במרשם מיקומי המבקרים (VLR). כדי למנוע ממאזיני סתר לזהות ולעקוב אחר המנוי בממשק הרדיו, האימזי נשלח לעיתים רחוקות ככל האפשר ובמקום זאת נשלח TMSI שנוצר באקראי.
ה-IMSI משמש בכל רשת סלולרית שמתחברת עם רשתות אחרות. עבור רשתות GSM, UMTS ו־LTE, מספר זה סופק בכרטיס SIM וברשתות cdmaOne ו־CDMA2000, בטלפון ישירות או בכרטיס R-UIM (מקבילה ל-CDMA של כרטיס ה-SIM). שני הכרטיסים הוחלפו על ידי ה־UICC .
IMSI מוצג בדרך כלל כמספר בן 15 ספרות אך יכול להיות קצר יותר. לדוגמה, האימזים הישנים של MTN דרום אפריקה שעדיין נמצאים בשימוש בשוק הם באורך 14 ספרות. 3 הספרות הראשונות מייצגות את קוד המדינה לנייד (MCC), ואחריו קוד הרשת הסלולרית (MNC), דו ספרתי (תקן אירופאי) או 3 ספרות (תקן צפון אמריקאי). אורך ה-MNC תלוי בערך ה-MCC, ומומלץ שהאורך יהיה אחיד בתוך אזור MCC.  הספרות הנותרות הן מספר זיהוי המנוי הנייד (MSIN) בתוך בסיס הלקוחות של הרשת, בדרך כלל באורך של 9 עד 10 ספרות, תלוי באורך ה-MNC.
ה-IMSI תואם את תקן המספור ITU E.212.
לפעמים ניתן לטעות ב-IMSI כ־ICCID (E.118), שהוא המזהה של כרטיס ה-SIM הפיזי עצמו (או כעת כרטיס ה-SIM הווירטואלי אם הוא eSIM). ה-IMSI מתקיים כחלק מהפרופיל (או אחד מכמה פרופילים אם ה-SIM והמפעיל תומכים ב-SIMs בריבוי IMSI) ב-SIM/ICCID.
דוגמאות להצגה מספרית של IMSI

| 0 | 1 | 2 |
| --- | --- | --- |
| MCC | 310 | United States |
| MNC | 170 | Sprint |
MSIN: 845466094
| 0 | 1 | 2 |
| --- | --- | --- |
| MCC | 470 | בנגלדש |
| MNC | 04 | TeleTalk |
MSIN: 0123456789
| 0 | 1 | 2 |
| --- | --- | --- |
| MCC | 502 | MY |
| MNC | 13 | Celcom |
MSIN: 0123456789
| 0 | 1 | 2 |
| --- | --- | --- |
| MCC | 460 | סין |
| MNC | 00 | CMCC |
MSIN: 1357924680
| 0 | 1 | 2 |
| --- | --- | --- |
| MCC | 520 | תאילנד |
| MNC | 03 | AIS |
MSIN: 1234567890
| 0 | 1 | 2 |
| --- | --- | --- |
IMSI: 313 460 000 000 001
| MCC | 313 | ארצות הברית |
| MNC | 460 | Mobi  |
MSIN: 000000001
ICCID: 891 460 0000 0000 0012  (89 הוא מזהה התעשייה עבור טלקום ו-1+ הוא קוד חיוג)
ניתוח IMSI

ניתוח IMSI הוא תהליך של בחינת אימזי של מנוי כדי לזהות את הרשת שאליה שייך IMSI, והאם מנויים מאותה רשת עשויים להשתמש ברשת נתונה (אם הם לא מנויים מקומיים, הדבר מצריך הסכם נדידה).
אם המנוי אינו מהרשת של הספק, יש להמיר את ה-IMSI ל-Global Title, אשר לאחר מכן ניתן להשתמש בו לגישה לנתוני המנוי ב־HLR המרוחק. זה חשוב בעיקר עבור נדידה סלולרית בינלאומית. מחוץ לצפון אמריקה, ה-IMSI מומר לפורמט Mobile Global Title (MGT), תקן E.214, הדומה למספר E.164 . E.214 מספק שיטה להמרת IMSI למספר שניתן להשתמש בו לניתוב למתגי SS7 בינלאומיים. ניתן לפרש את E.214 כמרמז שיש שני שלבים נפרדים של המרה; תחילה קבע את ה-MCC והמר לקוד שיחות מדינה E.164 ואז קבע את MNC והמר לקוד רשת לאומי עבור הרשת של הספק. אך תהליך זה אינו בשימוש בפועל ורשות המספור GSM הצהירה בבירור כי נעשה שימוש בתהליך חד-שלבי .
בצפון אמריקה, ה-IMSI מומר ישירות למספר E.212 ללא שינוי בערכו. ניתן לנתב את זה ישירות ברשתות SS7 אמריקאיות.
לאחר המרה זו, SCCP משמש לשליחת ההודעה ליעדה הסופי. לפרטים, ראה תרגום כותרת גלובלי .
הערות שוליים

↑  "E.212 : The international identification plan for public networks and subscriptions". www.itu.int. נבדק ב-2019-11-06.
↑  3GPP specification 23.003 Release 14.3.0 (2017-03), 2.2 "Composition of IMSI"
↑  "HNI Assignments | IMSIAdmin".
Forever (אלבום של שר)

Forever (בעברית: לנצח) הוא אלבום האוסף ה-11 של זמרת האמריקאית שר. אלבום האוסף ייצא לאור ב-20 בספטמבר 2024 על ידי חברת התקליטים וורנר רקורדס. האוסף יצא בשתי גרסאות: הראשונה, Forever, המכילה 21 מהרצועות המוכרות ביותר של הזמרת; הגרסה השנייה, Forever Fan, הכילה בסך הכל 40 רצועות.
רקע והכרזה

שר הכריזה על צאת Forever, אלבום האוסף שלה ב-1 באוגוסט 2024. המהדורה הסטנדרטית מכילה 21 רצועות של האלבום יצאה לאור על גבי תקליטור וחבילת ויניל כפולה מיוחדת "מודפסת על לוח נייר כסף עם ויניל שקוף", ואילו מהדורת Forever Fan היא מהדורה דיגיטלית זמינה בהורדה דיגיטלית והזרמת מוזיקה. מגזין רולינג סטון ציין את השמטתו של השיר "Half-Breed" ‏(1973), אשר הגיע למקום 1 במצעד בילבורד הוט 100, והציע ששר היא "בין רשימה הולכת וגדלה של מעשים עתיקים שחשיבה מחדש על שירים ויצירות אמנות שאולי לאיחזיקו מעמד היום ."
סינגל שיווקי

ביום ההכרזה על האלבום, שר הוציאה את הסינגל לקידום מכירות "A Woman's Story". השיר עבר רימאסטר וזמין בדיגיטל בפעם הראשונה לאחר שיצא רק בעבר בפורמט בסינגל 45 אינץ' ב-1974.
רשימת רצועות

| Forever> מס' | Forever> שם | Forever> משך | Forever>  | Forever>  | Forever>  | Forever>  | Forever>  | Forever>  | Forever>  |
| --- | --- | --- | --- | --- | --- | --- | --- | --- | --- |
| 1. | Believe  | 3:59 |  |  |  |  |  |  |  |
| 2. | If I Could Turn Back Time  | 4:12 |  |  |  |  |  |  |  |
| 3. | Walking in Memphis  | 3:56 |  |  |  |  |  |  |  |
| 4. | Song for the Lonely  | 3:21 |  |  |  |  |  |  |  |
| 5. | Strong Enough  | 3:41 |  |  |  |  |  |  |  |
| 6. | The Shoop Shoop Song (It's in His Kiss)  | 2:47 |  |  |  |  |  |  |  |
| 7. | SOS  | 3:21 |  |  |  |  |  |  |  |
| 8. | I Found Someone  | 3:42 |  |  |  |  |  |  |  |
| 9. | Save Up All Your Tears  | 3:57 |  |  |  |  |  |  |  |
| 10. | One by One  | 5:02 |  |  |  |  |  |  |  |
| 11. | After All (Cher and Peter Cetera song)  | 4:03 |  |  |  |  |  |  |  |
| 12. | Heart of Stone  | 4:17 |  |  |  |  |  |  |  |
| 13. | The Way of Love  | 2:31 |  |  |  |  |  |  |  |
| 14. | I Hope You Find It  | 3:45 |  |  |  |  |  |  |  |
| 15. | Take Me Home  | 6:44 |  |  |  |  |  |  |  |
| 16. | Gimme! Gimme! Gimme! (A Man After Midnight) (Extended Version)   | 7:25 |  |  |  |  |  |  |  |
| 17. | Woman's World  | 3:42 |  |  |  |  |  |  |  |
| 18. | Gypsys, Tramps & Thieves  | 2:36 |  |  |  |  |  |  |  |
| 19. | Dark Lady  | 3:25 |  |  |  |  |  |  |  |
| 20. | You Haven't Seen the Last of Me  | 3:30 |  |  |  |  |  |  |  |
| 21. | DJ Play a Christmas Song  | 3:29 |  |  |  |  |  |  |  |
| משך כולל: | משך כולל: | 83:00 |  |  |  |  |  |  |  |
| Forever Fan> מס' | Forever Fan> שם | Forever Fan> משך | Forever Fan>  | Forever Fan>  | Forever Fan>  | Forever Fan>  | Forever Fan>  | Forever Fan>  | Forever Fan>  |
| --- | --- | --- | --- | --- | --- | --- | --- | --- | --- |
| 22. | A Woman’s Story  | 3:58 |  |  |  |  |  |  |  |
| 23. | Love and Understanding  | 4:40 |  |  |  |  |  |  |  |
| 24. | All or Nothing  | 4:40 |  |  |  |  |  |  |  |
| 25. | A Different Kind of Love Song  | 3:53 |  |  |  |  |  |  |  |
| 26. | Just Like Jesse James  | 4:07 |  |  |  |  |  |  |  |
| 27. | We All Sleep Alone  | 3:48 |  |  |  |  |  |  |  |
| 28. | The Music's No Good Without You  | 4:44 |  |  |  |  |  |  |  |
| 29. | Dov'è l'amore  | 4:17 |  |  |  |  |  |  |  |
| 30. | Still  | 6:15 |  |  |  |  |  |  |  |
| 31. | Welcome To Burlesque  | 2:47 |  |  |  |  |  |  |  |
| 32. | One of Us  | 3:52 |  |  |  |  |  |  |  |
| 33. | I’d Rather Believe In You  | 3:52 |  |  |  |  |  |  |  |
| 34. | Move Me (ביחד עם גרג אולמן)   | 2:58 |  |  |  |  |  |  |  |
| 35. | I Paralyze  | 3:48 |  |  |  |  |  |  |  |
| 36. | The Beat Goes On (בתור סוני ושר)   | 3:29 |  |  |  |  |  |  |  |
| 37. | Bang Bang (My Baby Shot Me Down)  | 2:45 |  |  |  |  |  |  |  |
| 38. | Baby Don't Go (בתור סוני ושר)   | 3:11 |  |  |  |  |  |  |  |
| 39. | I Got You Babe (בתור סוני ושר)   | 3:10 |  |  |  |  |  |  |  |
| 40. | I Still Haven't Found What I'm Looking For (Live)   | 4:36 |  |  |  |  |  |  |  |
| משך כולל: | משך כולל: | 157:00 |  |  |  |  |  |  |  |
מיקומי שיא

|   ‏‏‏  מצעדים ודירוגים (2024)> מדינה |   ‏‏‏  מצעדים ודירוגים (2024)> מצעד |   ‏‏‏  מצעדים ודירוגים (2024)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 31 |
הערות שוליים

↑  Gotto, Connor (1 באוגוסט 2024). "Cher announces career-spanning greatest hits album Forever". Retropop. נבדק ב-21 בספטמבר 2024. {{cite web}}:  (עזרה)
↑  Kelly, Tyler Damara (1 באוגוסט 2024). "Cher announces career-spanning compilation album, Forever". The Line of Best Fit. נבדק ב-21 בספטמבר 2024. {{cite web}}:  (עזרה)
1 2  Tabberer, Jamie (2 באוגוסט 2024). "Cher announces career-spanning compilation album Forever – including super rare songs". Yahoo News. נבדק ב-23 בספטמבר 2024. {{cite web}}:  (עזרה)
↑  Browne, David (1 בספטמבר 2024). "'Half-Breed' and 'Brown Sugar' Vanished: Why Classic Artists Are Censoring Themselves". Rolling Stone. נבדק ב-23 בספטמבר 2024. {{cite journal}}:  (עזרה)
↑  "Official Albums Chart Update 23 September 2024 - 29 September 2024". Official Charts. 23 בספטמבר 2024. נבדק ב-24 בספטמבר 2024. {{cite web}}:  (עזרה)
↑ Release formats for Forever on August 1, 2024:
"Forever Fan". Apple Music (US). 1 באוגוסט 2024. נבדק ב-1 באוגוסט 2024. {{cite web}}:  (עזרה)
| שר |
| --- | --- | --- |
| דיסקוגרפיה • וידאוגרפיה | דיסקוגרפיה • וידאוגרפיה |  |
| אלבומי אולפן | All I Really Want to Do • The Sonny Side of Chér • Chér • With Love, Chér • Backstage • 3614 Jackson Highway • Chér • Foxy Lady • Bittersweet White Light • Half-Breed • Dark Lady • Stars • I'd Rather Believe in You • Cherished • Take Me Home • Prisoner • I Paralyze • Cher • Heart of Stone • Love Hurts • It's a Man's World • Believe • Not.com.mercial • Living Proof • Closer to the Truth  • Dancing Queen • Christmas |  |
| אלבומי אוסף | Cher's Golden Greats • Superpack Vol. 1 • Superpack Vol. 2 • Greatest Hits • Greatest Hits: 1965–1992 • Cher's Greatest Hits • The Greatest Hits • The Very Best of Cher • Gold • Icon • Forever |  |
| פסקולים | Chastity • Mermaids • Burlesque • Mamma Mia! Here We Go Again |  |
| אלבומים משותפים | Two the Hard Way • Black Rose |  |
| אלבומי וידאו | Extravaganza: Live at the Mirage • The Video Collection • Live in Concert • The Farewell Tour • The Very Best of Cher: The Video Hits Collection |  |
| אלבומי הופעה | VH1 Divas 1999 • VH1 Divas Las Vegas • Live! The Farewell Tour |  |
| סיבובי הופעות | Cher in Concert • Heart of Stone Tour • Love Hurts Tour • Do You Believe? • Living Proof: The Farewell Tour • Cher • Dressed to Kill Tour • Classic Cher • Here We Go Again Tour |  |
הספרייה המרכזית של מקאו

| --- | --- |

בניין הספרייה המרכזית של מקאו
 מיקום:  מקאו
 סוג:  ספרייה לאומית
 ספריית הפקדה:  כן
 תאריך ייסוד:  1895
 גודל האוסף:  107,194
 קואורדינטות:  22°11′55.28″N 113°32′50.3″E﻿ / ﻿22.1986889°N 113.547306°E﻿ / 22.1986889; 113.547306
 http://www.library.gov.mo/en/
 he
הספרייה המרכזית של מקאו (סינית: 澳門中央圖書館; פורטוגזית: Biblioteca Central de Macau) היא ספרייה אחת מתוך מערכת הספרייה הציבורית של מקאו. היא ממוקמת בסאו לזרו במקאו.
היסטוריה

הספרייה נוסדה בשנת 1895. תחילה היא נקראה "הספרייה הלאומית של מקאו" והייתה חלק מליציי מקאו, בית ספר פורטוגלי, והייתה ממוקמת בכנסיית סנט-אוגוסטין. שנתיים לפני כן הכריזו השלטונות הפורטוגליים של מקאו על הרצון להקים ספרייה ובית ספר במקאו.
הספרייה נדדה בין מבנים שונים. ב-1917 היא עברה למבנה סמינר סנט-ג'וזף, ולאחר מכן לבית מלון בלה ויסטה.
בשנת 1929 הספרייה עברה שוב, הפעם לבניין הסנאט של מקאו, שם היא קיבלה שני חדרים. ב-1983 היא קיבלה מבנה משלה ועברה לשם. ב-1994 שונה שמה מספרייה לאומית של מקאו לספרייה המרכזית של מקאו.
ב-2007 מבנה הספרייה עבר שיפוץ פנים, ובאותה שנה גם הוכרז על מעבר למבנה חדש, בניין בית משפט הישן. אולם, בשנת 2020 התכנית נזנחה. במקום זה הוכרז כי הספרייה תעבור לבית מלון אסטוריל לשעבר, הממוקם בכיכר טאפ סיק. ב-2021 נודע כי חברה הולנדית תעצב את הספרייה החדשה.
הערות שוליים

1 2 3 4 5  אתר הספרייה הציבורית של מקאו
1 2 3 4  הספרייה המרכזית של מקאו חגגה 120 שנים להיווסדה
↑  פרויקט הספרייה המרכזית עובר לבית מלון אסטוריל
| --- | --- |
בקרת זהויות :  LCCN: n99055001  VIAF: 153383880   WorldCat (עם VIAF): 153383880
אגודת הקשתים המלכותית

| --- | --- |

 "Nemo me impune lacessit" "לא יכה בי איש ללא מענה"
 פרטים
 מדינה:  הממלכה המאוחדת הממלכה המאוחדת
 סוג:  יחידת משמר מלכותית
 בסיס האם:  אדינבורו, סקוטלנד
 אירועים ותאריכים
 תקופת הפעילות:  1676–הווה (כ־348 שנים)
 נתוני היחידה
 כוח אדם:  530
 פיקוד
 מפקדים:  ריצ'רד סקוט, דוכס בקלו וקווינסברי
אגודת הקשתים המלכותית (באנגלית: Royal Company of Archers) המוכרת גם בתור האגודה המלכותית היא מועדון קשתות ויחידת משמר צבאית טקסית, המשמשת כמשימות ייצוגיות של הכתר הבריטי בסקוטלנד.
לאגודת הקשתים היסטוריה ארוכה בסקוטלנד כגוף ומועדון קשתות המעודד ומפתח קשתים מקומיים. לאורך למעלה מ-340 שנות קיומה, זוהתה האגודה עם אישים רמי דרג ובעלי השפעה בסקוטלנד, כאשר החל מ-1822 הגוף נבחר גם באופן רשמי כמשמר הכבוד של המונרך הבריטי בעת ביקוריו בסקוטלנד או באירועים שונים הקשורים לכס הבריטי.
היסטוריה

במהלך המאות ה-17 וה-18 בסקוטלנד, נערכו תחרויות לחימה ספורטיביות לפחות פעמיים בשנה. גברים זומנו על ידי השלטונות להשתתף על פי המחוז שלהם לפחות 20 יום לפני התחרות. השופטים האזרחיים לצד נציבים שמונו על ידי המלך פיקחו על גופי מיליציה אלו שנוצרו, חילקו אותם לפלוגות ומינו מפקדים. הלורדים והברונים נדרשו לספק רשימה לשופטים האזרחיים ולנציבי המלך של חברי הפלוגות, כולל את כלי הנשק שהביאו איתם.
על ידי שימוש בחוקי התחרויות, גיבשו היעקוביטים תוכנית למיסוד כוח צבאי מחתרתי, באמתלה של ספורט, שניתן היה לגיס לפי הצורך. אגודה לעידוד ספורט הקשתות הוקמה בשנת 1676 כמועדון פרטי לקשתות. האגודה כללה אצילים ואנשים מכובדים, המרקיז מאת'ול היה הקפטן-גנרל הראשון של האגודה ב-1670. עם עלייתה לשלטון של המלכה אן, ומותו של המרקיז מאת'ול, מונה סר ג'ורג' מקנזי, אז לורד טרבט ומזכיר המדינה, ולאחר מכן את הרוזן מקרומארטי בתור קפטן-גנרל של האגודה. החברה השיגה מהמלכה אן אמנה תחת החותם הגדול של סקוטלנד, והקימה אותה כתאגיד ב-31 בדצמבר 1713 בתור חברה מלכותית. מכתבי פטנט אלה: החיו ואישרו, בשמם, את החוקים והחוקים הישנים של הפרלמנט שהעדיפו קליעה בחץ וקשת; נתנו להם סמכות לקבל חברים, לבחור נשיא, למנות קצינים מפקדים, ולהיפגש ולפעול במסגרת פיקוח הקצינים שלהם בצורה צבאית להטלת נשק לעיתים קרובות ככל שיראו לנכון; ואסרו על השופט האזרחי להפריע לפעילותם. זכויות ופריבילגיות אלו תוכננו על פי אופן הכהונה הפיאודלית, וכדי להחזיקם בתשלום של הוד מלכותה וממשיכי דרכה. האגודה קיבלה את הזכויות וההרשאות הללו באמנה שלה מהמלכה אן ב-1704, בתמורה לכך שניתנה ב"גישה תמידית לכל התחתים הציבוריים, המישורים ושטחי המרעה המוקצים כדין לירי חיצים", החברה המלכותית נדרשת להציג לריבון שלושה חיצים דוקרניים על פי בקשה.
בשנת 1714 כשבראשה עמד המרקיז מאת'ול מנתה האגודה כ-50 קשתים, בשנה שלאחר מכן, האגודה כבר הכפילה את מספר חברייה תחת הנהגתו של דייוויד ומיס, הרוזן ומיס הרביעי. לאחר המרד היעקוביטי של 1715 לא נערכו פעילויות ותחרויות במשך תשע שנים, אך הם התחדשו תחת ג'יימס המילטון, הדוכס החמישי של המילטון ב-4 באוגוסט 1724 במוסלבורג, לאחר 1734 שוב דעכו התחרויות הציבוריות עד לסיום המלחמות הנפוליאוניות ב-1815.
כיום תפקידי האגודה העיקריים הם טקסיים, ומאז 1822 היא משמשת "משמר המלוכה בסקוטלנד" לאחר שמונתה למעמד זה כחלק מביקורו של ג'ורג' הרביעי באדינבורו. תפקידי האגודה כוללים השתתפות באירועים שונים במהלך הביקור המלכותי השנתי בסקוטלנד, מרגע שהמלך מתקרב במרחק של חמישה קילומטרים מאדינבורו, כולל מסדר הגדילים בקתדרלת סנט ג'יילס, מסיבת הגן המלכותית וטקס המפתחות בארמון הולירודהאוס והצגת דגלי יחידות ('צבעים') חדשים ליחידות צבאיות סקוטיות.
מדי האגודה לאורך השנים

סר ארצ'יבלד גרנט במדי האגודה, 1715
ד"ר נת'ניאל ספנס במדי האגודה, 1796
ג'ורג' דאגלס, רוזן מורטון ה-16, סביב 1800
חברי האגודה באדינבורו, 2006
מדי הקפטן-ג'נרל של האגודה במהלך הלוויית המלכה אליזבת השנייה, 2022
ראו גם

האגודה הארטילרית המכובדת
'בית הקשתים' באדינבורו